CELEX: C2005/229/10
Language: da
Date: 2005-09-17 00:00:00
Title: Sag C-267/05: Anmodning om præjudiciel afgørelse forelagt ved kendelse afsagt den 17. februar 2005 af High Court of Justice (England and Wales) Chancery Division, Patents Court, i sagen Oakley Inc mod 1) Animal Ltd., 2) H. Young Holding plc, 3) H. Young (Operations) Ltd, intervenient: Secretary of State for Industri

17.9.2005   
            
            
               DA
            
            
               Den Europæiske Unions Tidende
            
            
               C 229/5
            
         Anmodning om præjudiciel afgørelse forelagt ved kendelse afsagt den 17. februar 2005 af High Court of Justice (England and Wales) Chancery Division, Patents Court, i sagen Oakley Inc mod 1) Animal Ltd., 2) H. Young Holding plc, 3) H. Young (Operations) Ltd, intervenient: Secretary of State for Industri
   (Sag C-267/05)
   (2005/C 229/10)
   Processprog: engelsk
   Ved kendelse afsagt den 17. februar 2005, indgået til Domstolens Justitskontor den 27. juni 2005, har High Court of Justice (England and Wales) Chancery Division, Patents Court, i sagen Oakley Inc mod 1) Animal Ltd., 2) H. Young Holding plc, 3) H. Young (Operations) Ltd, intervenient: Secretary of State for Industri, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Når henses til Europa-Parlamentets og Rådets direktiv 98/71EF af 13. oktober 1998 om retlig beskyttelse af mønstre (1) kan nationale bestemmelser, der er vedtaget af en medlemsstat efter den dato, der er nævnt i artikel 19, for så vidt som disse bestemmelser er vedtaget under henvisning til undtagelsen i artikel 11, stk. 8, ikke desto mindre anses for delvist gyldige i henhold til fællesskabsretten? Eller ophørte den mulighed, som medlemsstaterne havde til at vedtage den undtagelse, der er fastsat i artikel 11, stk. 8, ved en national bestemmelse, definitivt og fuldstændigt efter den dato, der er nævnt i artikel 19?
   
      (1)  EFT L 289 af 28.10.1998, s. 28.